**ปัจจัยที่ส่งผลต่อความสำเร็จในการบริหารสถานศึกษาในยุคดิจิทัลของโรงเรียนวัดด่านสำโรง**

**สังกัดสำนักงานเขตพื้นที่การศึกษาประถมศึกษาสมุทรปราการ เขต 1**

**นางสาวสอลีห๊ะ หลีแจ้1 และ สุทธิพงศ์ บุญผดุง2**

**นักศึกษาปริญญาโท สาขาวิชาการบริหารการศึกษา บัณฑิตวิทยาลัย**

**มหาวิทยาลัยราชภัฏสวนสุนันทา**

**1E-mail: s65561802070@ssru.ac.th , 2E-mail: suttipong.bo@ssru.ac.th**

**บทคัดย่อ**

การวิจัยนี้จึงมีวัตถุประสงค์เพื่อ 1) เพื่อศึกษาระดับความสำเร็จการบริหารสถานศึกษาในยุคดิจิทัลของโรงเรียนวัดด่านสำโรง 2) เพื่อศึกษาระดับของปัจจัยที่ส่งผลต่อการบริหารสถานศึกษาในยุคดิจิทัลของโรงเรียนวัดด่านสำโรง 3) เพื่อศึกษาความสัมพันธ์ระหว่างปัจจัยกับการบริหารสถานศึกษาของโรงเรียนวัดด่านสำโรง และ 4) เพื่อศึกษาปัจจัยที่ส่งผลต่อการบริหารสถานศึกษาในยุคดิจิทัลของโรงเรียนวัดด่านสำโรง กลุ่มตัวอย่างที่ใช้ในงานวิจัยครั้งนี้ คือ ผู้บริหารสถานศึกษา ครูและบุคลากรทางการศึกษาโรงเรียนวัดด่านสำโรง จำนวน 73 คน เครื่องมือที่ใช้ในการวิจัย ได้แก่ แบบสอบถามเกี่ยวกับปัจจัยที่ส่งผลต่อความสำเร็จในการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 สถิติที่ใช้ในการวิจัย ได้แก่ ความถี่ ค่าร้อยละ ค่าเฉลี่ย ส่วนเบี่ยงเบนมาตรฐานและการวิเคราะห์สมการถดถอยพหุคูณแบบขั้นตอน ผลการวิจัย พบว่า 1) ระดับความสำเร็จการบริหารสถานศึกษาในยุคดิจิทัลของโรงเรียนวัดด่านสำโรง ในภาพรวมอยู่ในระดับมาก (= 4.40, S.D.= 0.58) 2) ระดับของปัจจัยที่ส่งผลต่อการบริหารสถานศึกษาในยุคดิจิทัลของโรงเรียนวัดด่านสำโรง ในภาพรวมมีค่าเฉลี่ยอยู่ในระดับมาก (= 4.74, S.D.= 0.55) 3) ความสัมพันธ์ระหว่างปัจจัยกับการบริหารสถานศึกษาของโรงเรียนวัดด่านสำโรง โดยมีค่าความสัมพันธ์อยู่ในระดับสูงมาก ได้แก่ ปัจจัยด้านครูและบุคลากรทางการศึกษา (X1) ปัจจัยผู้บริหารสถานศึกษา (X2) ปัจจัยการบริหารการศึกษา (X3) ปัจจัยการมีส่วนร่วม (X5) ปัจจัยด้านการวางแผนกลยุทธ์ (X6) ปัจจัยด้านภาวะผู้นำ (X7) และมีค่าสัมประสิทธิ์สหสัมพันธ์อยู่ระหว่าง 0.837 – 0.917ยกเว้น ปัจจัยด้านผู้เรียน (X4) และปัจจัยด้านการสื่อสาร (X8) มีค่าสัมประสิทธิ์สหสัมพันธ์อยู่ระหว่าง 0.720 – 0.742 ซึ่งมีค่าความสัมพันธ์อยู่ในระดับสูง 4) ปัจจัยที่ส่งผลต่อความสำเร็จในการบริหารสถานศึกษาของโรงเรียนวัดด่านสำโรง มีความสัมพันธ์กันทางบวกอย่างมีนัยสำคัญทางสถิติที่ระดับ .01 การวิเคราะห์สมการถดถอยพหุคูณแบบขั้นตอน พบว่า ปัจจัยผู้บริหารสถานศึกษา(X2), ปัจจัยด้านการวางแผนกลยุทธ์ (X6) และปัจจัยด้านครูและบุคลากรทางการศึกษา(X1) ส่งผลต่อความสำเร็จในการบริหารสถานศึกษาอย่างมีนัยสำคัญทางสถิติที่ระดับ 0.01 โดยตัวแปรทั้งสามร่วมกันพยากรณ์แปรปรวนของปัจจัยที่ส่งผลต่อการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ได้ร้อยละ 88.90 เขียนเป็นสมการพยากรณ์ ได้ดังนี้

Ŷ = .160 + .844 X2 + .501X6 + .331X1

ẑ = .917Zx2 + .460Zx6 + .356Z x1

**คำสำคัญ:** ปัจจัยที่ส่งผลต่อความสำเร็จ, การบริหารสถานศึกษาในยุคดิจิทัล

**Factors affecting the success of educational institution administration in the digital era of Wat Dan Samrong School Under the jurisdiction of SamutPrakan Primary Educational Service Area Office 1**

**Soleeha Leejae**1 **, Suthipong Boonpadung2**

**Master's Degree Student in Educational Administration, Graduate School**

**Suan Sunandha rajabhat university**

**1E-mail: s65561802070@ssru.ac.th , 2E-mail: suttipong.bo@ssru.ac.th**

**ABSTRACT**

Therefore the objective of this research is to 1) study the level of success of school administration in the digital age of Wat Dan Samrong School 2) to study the level of factors affecting school administration in the digital age of Wat Dan Samrong School. 3) To study the relationship between factors and school administration of Wat Dan Samrong School and 4) To study for factors affecting school management in the digital age of Wat Dan Samrong School. The subjects that used in this research. They were school administrators. 73 teachers and educational personnel at Wat Dan Samrong School. The tools used in the research including a questionnaire on factors affecting the success of school administration in the digital age of Wat Dan Samrong School. Statistics used in the research including frequency, percentage, mean, standard deviation, and stepwise multiple regression equation analysis. The results of the research showed that 1) the overall level of success of school management in the digital age of Wat Dan Samrong School was high ( = 4.40, S.D. = 0.58) 2) the level of factors affecting school management in the digital age of Wat Dan Samrong School. Overall, the average was very high ( = 4.74, S.D. = 0.55). 3) The relationship between factors and school administration of Wat Dan Samrong School with very high correlation values, namely teacher and educational personnel factors (X1), school management factors (X2), educational management factors (X3), participation factors (X5), strategic planning factors (X6), leadership factors (X7), and correlation coefficients between 0.837 – 0.917, except for the learner factor (X4) and communication factor (X8), with a correlation coefficient between 0.720 – 0.742. 4) Factors affecting the success of school administration of Wat Dan Samrong School. There was a statistically significant positive correlation at the .01 level. Strategic Planning Factors (X6), and Teacher and Educational Personnel Factors(X1) The three variables together predicted the variability of factors affecting school administration in the digital age of Wat Dan Samrong School is under the Samut Prakan Primary Education Area Office District 1 by 88.90 percent, written as a forecast equation as follows: ẑ = .917Zx2 + .460Zx6 + .356Z x1

**Keywords:** factors affecting success, administration of educational institutions in the digital era

**บทนำ**

สถานศึกษาเป็นหน่วยงานที่มีหน้าที่รับผิดชอบในการจัดการศึกษาให้แก่เด็กที่มีอายุในเกณฑ์ตามพระราชบัญญัติและตามนโยบายของรัฐบาล ถึงแม้ว่าจะมีหน่วยงานหลายหน่วยงานทั้งภาครัฐและเอกชนเข้ามารับผิดชอบร่วมกันในการจัดการศึกษาแต่สถานศึกษาก็ถือว่าเป็นหน่วยงานที่สำคัญยิ่งเพราะเป็นหน่วยปฏิบัติการ ผลของการจัดการศึกษาจะเกิดขึ้นที่สถานศึกษา ผู้บริหารสถานศึกษาจึงเป็นผู้ที่มีบทบาทสำคัญและมีส่วนรับผิดชอบอย่างใกล้ชิดต่อการศึกษาที่จะให้เกิดผลอย่างมีประสิทธิภาพเพราะความสำเร็จของการบริหารการศึกษาขึ้นอยู่กับผู้บริหารสถานศึกษาเป็นสำคัญ (จันทรานี สงวนนาม, 2545) ซึ่งต้องอาศัยความรู้ความสามารถของผู้บริหารสถานศึกษา ครูและบุคลากรทางการศึกษาที่มีความพร้อมในการรับมือต่อกระแสการเปลี่ยนแปลงทางสังคม ซึ่งการมาของดิจิทัลเป็นตัวแปรสำคัญในการดำเนินชีวิตของคนในปัจจุบัน ส่งผลกระทบต่อวิถีชีวิต ความเป็นอยู่ และวัฒนธรรม ซึ่งปัจจุบันความก้าวหน้าทางเทคโนโลยีและสารสนเทศได้เข้ามามีบทบาทต่อการศึกษาเป็นอย่างมาก และเทคโนโลยีถือเป็นสิ่งหนึ่งที่มีความสำคัญอย่างยิ่งของการศึกษาในยุคปัจจุบัน สำนักงานเขตพื้นที่การศึกษาประถมศึกษาสมุทรปราการ เขต 1 กำหนดวิสัยทัศน์ไว้ว่า “บูรณาการจัดการศึกษาอย่างมีประสิทธิภาพ ผู้เรียนมีคุณภาพและทักษะที่จำเป็นในโลกยุคใหม่” ซึ่งปัจจัยที่สัมพันธ์กับความสำเร็จในการบริหารสถานศึกษาในปัจจุบันผู้บริหารสถานศึกษาต่างต้องการบริหารงานโรงเรียนให้ไปสู่การบรรลุเป้าหมายตามมาตรฐานของการจัดการศึกษาที่กำหนดไว้ในวิสัยทัศน์ของโรงเรียนตลอดจนพยายามที่จะพัฒนาปัจจัยหลายๆด้านที่ส่งผลต่อความสำเร็จในการบริหารสถานศึกษา Reid, David,and Peter (1988) กล่าวว่าโรงเรียนจะมีประสิทธิผลหรือไม่นั้น ขึ้นอยู่กับปัจจัยหลาย ๆ ด้านซึ่งมีความสัมพันธ์กับผู้บริหารการศึกษาในการบริหารงานไปสู่ความสำเร็จประกอบด้วยปัจจัยแรกปัจจัยด้านผู้บริหาร ซึ่งเกี่ยวข้องกับพฤติกรรมและวิสัยทัศน์ในการบริหารงานของผู้บริหาร ปัจจัยที่สอง ปัจจัยด้านครูผู้สอนซึ่งเกี่ยวข้องกับคุณภาพการสอน ความพึงพอใจในการทำงานของครูและการได้รับการสนับสนุนทางสังคมของครู ปัจจัยสุดท้ายปัจจัยด้านสถานศึกษาซึ่งเกี่ยวข้องกับสภาพแวดล้อมของโรงเรียนและวัฒนธรรมในการบริหารโรงเรียนให้ก้าวไปสู่ความสำเร็จ(อุมาพร สันตจิตร, 2552) ดังนั้น ผู้บริหารสถานศึกษาโรงเรียนวัดด่านสำโรงได้เล็งเห็นถึงความสำคัญของการศึกษา และมีหน้าที่ดูแล ส่งเสริม สนับสนุนสถานศึกษาให้จัดการศึกษาอย่างมีคุณภาพแต่การจัดการศึกษาของวัดด่านสำโรงประสบปัญหาหลายประการ เช่น ปัญหาด้านพฤติกรรมของนักเรียน ปัญหาขาดแคลนครูผู้สอน สืบเนื่องมาจากการย้ายกลับภูมิลำเนาของครูผู้สอน ทำให้ผู้เรียนได้รับการเรียนการสอนไม่ต่อเนื่อง จึงมีผลกระทบต่อการเรียนการสอน การบริหารของผู้บริหารเองที่ใช้อำนาจและหน้าที่กำหนดนโยบายโดยที่ไม่เปิดโอกาสให้ครูและบุคลากรในสถานศึกษาเข้ามามีส่วนร่วมในการบริหารงานของโรงเรียนในด้านต่าง ๆ นอกจากนี้ ยังพบปัญหาผู้เรียนมีผลสัมฤทธิ์ทางการเรียนต่ำ ขาดคุณลักษณะที่พึงประสงค์ ทั้งการคิดวิเคราะห์ คุณธรรม จริยธรรม ใฝ่เรียนรู้ และการแสวงหาความรู้อย่างต่อเนื่อง ซึ่งผู้บริหารสถานศึกษาโรงเรียนวัดด่านสำโรงก็ได้ใช้วิธีการบริหารที่หลากหลายภายใต้จากสภาพปัญหาต่างๆเหล่านี้ผู้บริหารจึงต้องบริหารสถานศึกษาให้ประสบความสำเร็จ เพื่อสร้างความเชื่อมั่นและหลักประกันแก่ชุมชน ผู้ปกครอง สังคมและช่วยในการตัดสินใจของผู้ปกครองในการเลือกส่งบุตรหลานของตนเองเข้ามาศึกษาในโรงเรียน

จากสภาพปัญหาที่กล่าวมาข้างต้น ทำให้ผู้วิจัยตระหนักและเห็นความสำคัญของปัจจัยที่ส่งผลต่อความสำเร็จในการบริหารสถานศึกษาในยุคดิจิทัล ผู้วิจัยจึงมีความสนใจที่จะศึกษาเรื่องดังกล่าว ซึ่งผลการวิจัยจะทำให้ได้ทราบถึงปัจจัยใดบ้างที่ส่งผลต่อการบริหารสถานศึกษาในยุคดิจิทัลของโรงเรียนวัดด่านสำโรง และจะนำผลที่ได้จากการวิจัยในครั้งนี้ มาเป็นประโยชน์สำหรับสถานศึกษา นำไปวางแผน ปรับใช้เพื่อพัฒนาสถานศึกษาต่อไป

**วัตถุประสงค์การวิจัย**

1. เพื่อศึกษาระดับความสำเร็จการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่ การศึกษาประถมศึกษาสมุทรปราการ เขต 1

2. เพื่อศึกษาระดับของปัจจัยที่ส่งผลต่อการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขต พื้นที่การศึกษาประถมศึกษาสมุทรปราการ เขต 1

3. เพื่อศึกษาความสัมพันธ์ระหว่างปัจจัยกับการบริหารสถานศึกษาของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1

4. เพื่อศึกษาปัจจัยที่ส่งผลต่อการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่ การศึกษาประถมศึกษาสมุทรปราการ เขต 1

**สมมติฐานการวิจัย**

1. ความสัมพันธ์ระหว่างปัจจัยกับการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงาน เขตพื้นที่การศึกษา

ประถมศึกษาสมุทรปราการ เขต 1 ความสัมพันธ์อยู่ในระดับสูงมาก อย่างมีนัยสำคัญทางสถิติที่ระดับ .01

2. ปัจจัยที่ส่งผลต่อความสำเร็จในการบริหารสถานศึกษาอย่างน้อย 1 ปัจจัยส่งผลต่อความสำเร็จในการบริหารสถานศึกษาในในยุค ดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1

**วิธีดำเนินการวิจัย**

**1. ประชากรและกลุ่มตัวอย่าง**

1.1 ประชากรที่ใช้ในการวิจัยครั้งนี้ คือ ผู้บริหารสถานศึกษา ครูและบุคลากรทางการศึกษาโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ในปีการศึกษา 2566 รวม 86 คน ประกอบด้วย ผู้บริหารสถานศึกษา จำนวน 4 คน ครูและบุคลากรทางการศึกษา จำนวน 82 คน

1.2 กลุ่มตัวอย่างสำหรับการวิจัยครั้งนี้ ได้แก่ ผู้บริหารสถานศึกษา ครูและบุคลากรทางการศึกษาโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ในปีการศึกษา 2566 จำนวน 73 คน ประกอบด้วย ผู้บริหารสถานศึกษา จำนวน 4 คน ครูและบุคลากรทางการศึกษา จำนวน 69 คน ซึ่งได้จากการกำหนดขนาดกลุ่มของตัวอย่างตามตารางเครจซีและมอร์แกน (Krejcie & Morgan, 1970) โดยทำการสุ่มตัวอย่างแบบง่าย

**2. เครื่องมือที่ใช้ในการวิจัย**

เครื่องมือที่ใช้ในการวิจัยครั้งนี้ ได้แก่ แบบสอบถามปัจจัยที่ส่งผลต่อความสำเร็จในการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 โดยผู้วิจัยได้กำหนดโครงสร้าง

ของแบบสอบถามแบ่งเป็น 3 ตอน ดังนี้

ตอนที่ 1 แบบสอบถามเกี่ยวกับสถานภาพทั่วไปของผู้ตอบแบบสอบถาม เกี่ยวกับเพศ อายุตำแหน่ง วุฒิการศึกษา และประสบการณ์การทำงานในสถานศึกษามีลักษณะเป็นแบบตรวจสอบรายการ (Checklist)

ตอนที่ 2 แบบสอบถามเกี่ยวกับปัจจัยที่ส่งผลต่อความสำเร็จในการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 มีลักษณะเป็นแบบมาตราส่วนประมาณค่า (Rating Scale) ตามวิธีการของ Likert’s Scale เกณฑ์การให้คะแนนมี 5 ระดับ

ตอนที่ 3 สอบถามเกี่ยวกับความสำเร็จการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 มีลักษณะเป็นแบบมาตราส่วน ส่วนประมาณค่า (Rating Scale) กำหนดตัวเลือกไว้ 5 ระดับตามวิธีการของ Likert’s Scale (Likert Rensis, 1961) เกณฑ์การให้คะแนนมี 5 ระดับ

ทั้งนี้ ข้อคำถามทั้งหมดมีค่าดัชนีความสอดคล้อง (IOC: Index Of Item Objective Congruence) ทังฉบับ เท่ากับ1.00 และมีค่าความเชื่อมั่นของแบบสอบถาม โดยการหาค่าสัมประสิทธิ์แอลฟา (Alpha Coeffcient) ตามวิธีของ (Cronbach) ประกอบด้วย ปัจจัยการบริหารที่ส่งผลต่อความสำเร็จ จำนวน 48 ข้อ มีค่าความเชื่อมั่นของแบบสอบถาม .991 และความสำเร็จการบริหารสถานศึกษาในยุคดิจิทัล จำนวน 42 ข้อ มีค่าความเชื่อมั่นของแบบสอบถาม .991 รวมข้อคำถามทั้งฉบับ 90 ข้อ มีค่าความเชื่อมั่นของแบบสอบถามทั้งฉบับเท่ากับ 0.994

**3.** การเก็บรวบรวมข้อมูล

3.1 ผู้วิจัยขอหนังสือขอความอนุเคราะห์ในการเก็บรวบรวมข้อมูลจากบัณฑิตวิทยาลัยมหาวิทยาลัยราชภัฏสวนสุนันทาถึงผู้อำนวยการโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ที่เป็นกลุ่มตัวอย่าง เพื่อแจ้งให้ทราบถึงวัตถุประสงค์ของการวิจัยและขอความอนุเคราะห์ในการเก็บรวบรวมข้อมูลเพื่อการวิจัย

3.2 ดำเนินการเก็บรวบรวมข้อมูลด้วยวิธีการแจกแบบสอบถามด้วยตนเองและเก็บข้อมูลด้วยตนเองโดยใช้ Google Form

3.3 นำแบบสอบถามที่ได้รับกลับคืนมา ตรวจสอบความเรียบร้อยและความสมบูรณ์ของแบบสอบถาม

3.4 ผลการเก็บรวบรวมกลุ่มตัวอย่างจำนวน 73 คน ผู้วิจัยได้รับแบบสอบถามกลับคืนมา จำนวน 73 ฉบับ คิดเป็นร้อยละ 100.00 และดำเนินการวิเคราะห์ข้อมูลต่อไป

**4. การวิเคราะห์ข้อมูล**

ผู้วิจัยนำแบบสอบถามมาตรวจสอบความสมบูรณ์ครบถ้วนแล้ววิเคราะห์ข้อมูลโดยใช้โปรแกรมสำเร็จรูป ซึ่งมีการวิเคราะห์ข้อมูล ดังขั้นตอนต่อไปนี้

1. วิเคราะห์ข้อมูล โดยใช้โปรแกรมสำเร็จรูป สถิติที่ใช้ได้แก่ ค่าร้อยละ (Percentage) ค่าเฉลี่ย (Mean) และค่าส่วนเบี่ยงเบนมาตรฐาน (Standard deviation) โดยมีรายละเอียด ดังนี้

1.1 ตอนที่ 1 ข้อมูลทั่วไปของผู้ตอบแบบสอบถาม สถิติที่ใช้ ได้แก่ ค่าความถี่ (Frequency) และค่าร้อยละ (Percentage)

1.2 ตอนที่ 2 ปัจจัยที่ส่งผลต่อความสำเร็จในการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 นำมาวิเคราะห์ โดยการหาค่าเฉลี่ย (Mean) ค่าส่วนเบี่ยงเบนมาตรฐาน (Standard deviation)

1.3 ตอนที่ 3 ความสำเร็จการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 นำมาวิเคราะห์โดยการหาค่าเฉลี่ย (Mean) และค่าส่วนเบี่ยงเบนมาตรฐาน (Standard Deviation)

2. การวิเคราะห์ความสัมพันธ์ระหว่างปัจจัยที่ส่งผลต่อความสำเร็จกับการบริหารสถานศึกษาในในยุคดิจิทัล โรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 โดยการคำนวณหาค่าสัมประสิทธิ์สหสัมพันธ์แบบเพียร์สัน (Pearson’s Product Moment Correlation Coefficient) แล้วนำเสนอในรูปตาราง โดยนำค่าที่ได้ไปเปรียบเทียบกับเกณฑ์ (บุญชม ศรีสะอาด. 2556: 137)

3. การวิเคราะห์ปัจจัยที่คาดว่าจะส่งผลต่อความสำเร็จในการบริหารสถานศึกษา โรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 โดยใช้การวิเคราะห์การถดถอยพหุคูณ (Multiple Regression)

**ผลการวิจัย**

1. ผลการวิเคราะห์ระดับความคิดเห็นเกี่ยวกับความสำเร็จการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ทั้ง 7 ด้าน ประกอบด้วย 1) การพัฒนาครูและบุคลากรทางการศึกษา 2) การพัฒนาคุณภาพนักเรียน 3) การบริหารและสนับสนุน 4) การบริหารสถานศึกษา 5) การมีส่วนร่วมของชุมชน 6) การพัฒนาผู้บริหารสถานศึกษา และ7) การจัดสรรทรัพยากรอย่างมีประสิทธิภาพโดยหาค่าเฉลี่ย (****) และส่วนเบี่ยงเบนมาตรฐาน (S.D.) และส่วนเบี่ยงเบนมาตรฐานโดยรวม ดังตารางที่ 1 ดังนี้

ตารางที่ **1** ค่าเฉลี่ยและส่วนเบี่ยงเบนมาตรฐานความสำเร็จการบริหารสถานศึกษาในยุคดิจิทัล โรงเรียนวัดด่าน สำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ในภาพรวม

|  |  |  |  |  |
| --- | --- | --- | --- | --- |
| ข้อ | ความสำเร็จการบริหารสถานศึกษาในยุคดิจิทัล | (n = 73) | | แปลผล |
|  | **S.D.** |
| 1. | การพัฒนาครูและบุคลากรทางการศึกษา | 4.55 | 0.56 | มากที่สุด |
| 2. | การพัฒนาคุณภาพนักเรียน | 4.57 | 0.54 | มากที่สุด |
| 3. | การบริหารและสนับสนุน | 4.39 | 0.53 | มาก |
| 4. | การบริหารสถานศึกษา | 4.32 | 0.64 | มาก |
| 5. | การมีส่วนร่วมของชุมชน | 4.42 | 0.65 | มาก |
| 6. | การพัฒนาผู้บริหารสถานศึกษา | 4.45 | 0.67 | มาก |
| 7. | การจัดสรรทรัพยากรอย่างมีประสิทธิภาพ | 4.44 | 0.69 | มาก |
| รวม | | 4.40 | 0.58 | มาก |

จากตารางที่ **1** พบว่า ความสำเร็จการบริหารสถานศึกษาในยุคดิจิทัล โดยรวมอยู่ในระดับมาก (= 4.40, S.D.= 0.58) เมื่อพิจารณาเป็นรายด้าน พบว่า ด้านที่มีค่าเฉลี่ยสูงสุด คือ ด้านการพัฒนาคุณภาพนักเรียน (= 4.57, S.D.= 0.54) 2) รองลงมา คือ ด้านการพัฒนาครูและบุคลากรทางการศึกษา (= 4.54, S.D.= 0.56) ด้านการพัฒนาผู้บริหารสถานศึกษา (= 4.45, S.D.= 0.67) ด้านการจัดสรรทรัพยากรอย่างมีประสิทธิภาพ (= 4.44, S.D.= 0.69) ด้านการมีส่วนร่วมของชุมชน (= 4.42, S.D.= 0.65) และด้านการบริหารและสนับสนุน (= 4.39, S.D.= 0.53) ตามลำดับ ส่วนด้านที่มีค่าเฉลี่ยน้อยที่สุด คือ ด้านการบริหารสถานศึกษา (= 4.32, S.D.= 0.64)

2. ผลการวิเคราะห์ระดับความคิดเห็นเกี่ยวกับปัจจัยการบริหารที่ส่งผลต่อความสำเร็จ ทั้ง 8 ปัจจัย ประกอบด้วย 1) ปัจจัยด้านครูและบุคลากรทางการศึกษา 2) ปัจจัยผู้บริหารสถานศึกษา 3) ปัจจัยการบริหารการศึกษา 4) ปัจจัยด้านผู้เรียน 5) ปัจจัยการมีส่วนร่วม 6) ปัจจัยด้านการวางแผนกลยุทธ์ 7) ปัจจัยด้านภาวะผู้นำ และ 8) ปัจจัยด้านการสื่อสาร โดยหาค่าเฉลี่ย (****) และส่วนเบี่ยงเบนมาตรฐาน (S.D.) ดังตารางที่ 2 ดังนี้

ตารางที่ 2 ค่าเฉลี่ยและส่วนเบี่ยงเบนมาตรฐานปัจจัยการบริหารที่ส่งผลต่อความสำเร็จโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 โดยภาพรวม

|  |  |  |  |  |
| --- | --- | --- | --- | --- |
| ข้อ | ปัจจัยการบริหารที่ส่งผล  ต่อความสำเร็จ | (n = 73) | | แปลผล |
|  | **S.D.** |
| 1. | ปัจจัยด้านครูและบุคลากรทางการศึกษา | 4.38 | 0.62 | มาก |
| 2. | ปัจจัยผู้บริหารสถานศึกษา | 4.34 | 0.63 | มาก |
| 3. | ปัจจัยการบริหารการศึกษา | 4.46 | 0.54 | มาก |
| 4. | ปัจจัยด้านผู้เรียน | 4.44 | 0.52 | มาก |
| 5. | ปัจจัยการมีส่วนร่วม | 4.36 | 0.56 | มาก |
| 6. | ปัจจัยด้านการวางแผนกลยุทธ์ | 4.40 | 0.53 | มาก |
| 7. | ปัจจัยด้านภาวะผู้นำ | 4.43 | 0.61 | มาก |
| 8. | ปัจจัยด้านการสื่อสาร | 4.12 | 0.85 | มาก |
| รวม | | 4.47 | 0.55 | มาก |

จากตารางที่ **2** พบว่า ปัจจัยการบริหารที่ส่งผลต่อความสำเร็จ โรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 เมื่อพิจารณาเป็นรายปัจจัย พบว่า โดยภาพรวมอยู่ในระดับมาก (= 4.74, S.D.= 0.55) เมื่อพิจารณารายปัจจัย พบว่า ปัจจัยที่มีค่าเฉลี่ยสูงสุด คือ ปัจจัยการบริหารการศึกษา (= 4.46, S.D.= 0.54) รองลงมา คือ ปัจจัยด้านผู้เรียน (= 4.44, S.D.= 0.52) ปัจจัยด้านภาวะผู้นำ (= 4.43, S.D.= 0.61) ปัจจัยด้านการวางแผนกลยุทธ์ (= 4.40, S.D.= 0.53) ปัจจัยด้านครูและบุคลากรทางการศึกษา (= 4.38, S.D.= 0.62) ปัจจัยการมีส่วนร่วม (= 4.36, S.D.= 0.56) และปัจจัยผู้บริหารสถานศึกษา (=4.34, S.D.= 0.63) ตามลำดับ ส่วนปัจจัยที่มีค่าเฉลี่ยน้อยที่สุด คือ ปัจจัยด้านการสื่อสาร (= 4.12, S.D.= 0.85)

3. ผลการวิเคราะห์ความสัมพันธ์ระหว่างปัจจัยที่ส่งผลต่อความสำเร็จกับการบริหารสถานศึกษาของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 โดยใช้การวิเคราะห์การถดถอยพหุคูณแบบมีขั้นตอน (Stepwise Multiple Regression Analysis) ซึ่งผลการวิเคราะห์ปรากฏตามตารางที่ 3-4 ดังนี้

ตารางที่ 3 แสดงค่าสัมประสิทธิ์สหสัมพันธ์ ผลการทดสอบนัยสำคัญทางสถิติของปัจจัยที่ส่งผลต่อความสำเร็จในการ

บริหารสถานศึกษาของโรงเรียนวัดด่านสำโรง

|  |  |  |  |
| --- | --- | --- | --- |
| ข้อ | ปัจจัยที่ส่งผลต่อความสำเร็จ | ความสำเร็จในการบริหารสถานศึกษา | |
| **r** | **P** |
| 1. | ปัจจัยด้านครูและบุคลากรทางการศึกษา (X1) | 0.913\*\* | 0.000 |
| 2. | ปัจจัยผู้บริหารสถานศึกษา (X2) | 0.917\*\* | 0.000 |
| 3. | ปัจจัยการบริหารการศึกษา (X3) | 0.843\*\* | 0.000 |
| 4. | ปัจจัยด้านผู้เรียน (X4) | 0.742\*\* | 0.000 |
| 5. | ปัจจัยการมีส่วนร่วม (X5) | 0.869\*\* | 0.000 |
| 6. | ปัจจัยด้านการวางแผนกลยุทธ์ (X6) | 0.914\*\* | 0.000 |
| 7. | ปัจจัยด้านภาวะผู้นำ (X7) | 0.837\*\* | 0.000 |
| 8. | ปัจจัยด้านการสื่อสาร(X8) | 0.720\*\* | 0.000 |

**หมายเหตุ:** \*\* = *p* < .01

\* = *p* < .05

ตารางที่ 3 พบว่า ปัจจัยการบริหารที่ส่งผลต่อความสำเร็จโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 เมื่อพิจารณาเป็นรายปัจจัย พบว่า โดยภาพรวมอยู่ในระดับมาก (= 4.74, S.D.= 0.55) เมื่อพิจารณารายปัจจัย พบว่า ปัจจัยที่มีค่าเฉลี่ยสูงสุด คือ ปัจจัยการบริหารการศึกษา (= 4.46, S.D.= 0.54) รองลงมา คือ ปัจจัยด้านผู้เรียน (= 4.44, S.D.= 0.52) ปัจจัยด้านภาวะผู้นำ (= 4.43, S.D.= 0.61) ปัจจัยด้านการวางแผนกลยุทธ์ (= 4.40, S.D.= 0.53) ปัจจัยด้านครูและบุคลากรทางการศึกษา (= 4.38, S.D.= 0.62) ปัจจัยการมีส่วนร่วม (= 4.36, S.D.= 0.56) และปัจจัยผู้บริหารสถานศึกษา (=4.34, S.D.= 0.63) ตามลำดับ ส่วนปัจจัยที่มีค่าเฉลี่ยน้อยที่สุด คือ ปัจจัยด้านการสื่อสาร (= 4.12, S.D.= 0.85)

ตารางที่ 4 ผลการวิเคราะห์ความสัมพันธ์ระหว่างปัจจัยที่ส่งผลต่อความสำเร็จกับการบริหารสถานศึกษาของโรงเรียน

วัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ตัวแปร | X1 | X2 | X3 | X4 | X5 | X6 | X7 | X8 | Y | ระดับความสัมพันธ์ |
| X1 | 1 | .942\*\* | .828\*\* | .787\*\* | .851\*\* | .883\*\* | .869\*\* | .663\*\* | .913\*\* | สูงมาก |
| X2 |  | 1 | .820\*\* | .763\*\* | .856\*\* | .916\*\* | .912\*\* | .779\*\* | .917\*\* | สูงมาก |
| X3 |  |  | 1 | .834\*\* | .838\*\* | .850\*\* | .751\*\* | .511\*\* | .843\*\* | สูงมาก |
| X4 |  |  |  | 1 | .885\*\* | .816\*\* | .710\*\* | .468\*\* | .742\*\* | สูง |
| X5 |  |  |  |  | 1 | .915\*\* | .796\*\* | .686\*\* | .869\*\* | สูงมาก |
| X6 |  |  |  |  |  | 1 | .903\*\* | .782\*\* | .914\*\* | สูงมาก |
| X7 |  |  |  |  |  |  | 1 | .843\*\* | .837\*\* | สูงมาก |
| X8 |  |  |  |  |  |  |  | 1 | .720\*\* | สูง |
| Y |  |  |  |  |  |  |  |  | 1 | สูงมาก |
| ตัวแปร | **X1** | **X2** | **X3** | **X4** | **X5** | **X6** | **X7** | **X8** | **Y** | **ระดับความสัมพันธ์** |
|  | 4.38 | 4.34 | 4.46 | 4.44 | 4.36 | 4.40 | 4.43 | 4.12 | 4.40 |  |
| S.D. | 0.62 | 0.63 | 0.54 | 0.52 | 0.52 | 0.53 | 0.61 | 0.85 | 0.58 |  |

**หมายเหตุ:** \*\* = *p* < .01

\* = *p* < .05

ตารางที่ 4 พบว่า ปัจจัยที่ส่งผลต่อความสำเร็จในการบริหารสถานศึกษาของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 โดยมีค่าความสัมพันธ์อยู่ในระดับสูงมาก ได้แก่ ปัจจัยด้านครูและบุคลากรทางการศึกษา (X1) มีความสัมพันธ์กันระดับ 0.913 ปัจจัยผู้บริหารสถานศึกษา (X2) มีความสัมพันธ์กัน ระดับ 0.917 ปัจจัยการบริหารการศึกษา (X3) มีความสัมพันธ์กันระดับ 0.843 ปัจจัยการมีส่วนร่วม (X5) มี ความสัมพันธ์กันระดับ 0.869 ปัจจัยด้านการวางแผนกลยุทธ์ (X6) มีความสัมพันธ์กันระดับ 0.914 ปัจจัยด้านภาวะผู้นำ (X7) มีความสัมพันธ์กันระดับ 0.837 ยกเว้น ปัจจัยด้านผู้เรียน (X4) มีความสัมพันธ์กันระดับ 0.742 และปัจจัยด้านการสื่อสาร (X8) มีความสัมพันธ์กันระดับ 0.720 ซึ่งมีค่าความสัมพันธ์อยู่ในระดับสูง โดยเรียงลำดับความสัมพันธ์จากมากไปน้อย ได้แก่ ปัจจัยผู้บริหารสถานศึกษา (X2) มีความสัมพันธ์กันระดับ 0.917 ปัจจัยด้านการวางแผนกลยุทธ์ (X6) มีความสัมพันธ์กันระดับ 0.914 ปัจจัยด้านครูและบุคลากรทางการศึกษา (X1) มีความสัมพันธ์กันระดับ 0.913 ปัจจัยการมีส่วนร่วม (X5) มีความสัมพันธ์กันระดับ 0.869 ปัจจัยการบริหารการศึกษา (X3) มีความสัมพันธ์กันระดับ 0.843 ปัจจัยด้านภาวะผู้นำ (X7) มีความสัมพันธ์กันระดับ 0.837 ปัจจัยด้านเรียน (X4) มีความสัมพันธ์กันระดับ 0.742 และปัจจัยด้านการสื่อสาร(X8) มีความสัมพันธ์กันระดับ 0.720 ตามลำดับ

4. ผลการวิเคราะห์ปัจจัยที่ส่งผลต่อการบริหารสถานศึกษาในยุคดิจิทัลว่าปัจจัยใดบ้างที่สามารถพยากรณ์หรือทำนายความสำเร็จในการบริหารสถานศึกษา โดยนำตัวแปรพยากรณ์มาทดสอบโดยใช้วิธีวิเคราะห์การถดถอยพหุคูณแบบมีขั้นตอน (Stepwise Multiple Regression Analysis) พิจารณาจากตัวแปรเกณฑ์หรือซึ่งผลการวิเคราะห์ปรากฏตามตารางที่ 5 - 6 ดังนี้

ตารางที่ 6 ผลการวิเคราะห์การถดถอยพหุคูณแบบมีขั้นตอนปัจจัยที่ส่งผลต่อการบริหารสถานศึกษาในยุคดิจิทัล

ของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1

|  |  |  |  |  |  |
| --- | --- | --- | --- | --- | --- |
| โมเดล | ตัวแปรพยากรณ์ | R | R2 | F | p |
| 1 | X2 | .917 | .841 | 375.259 | < .001\*\* |
| 2 | X2,X6 | .935 | .875 | 19.206 | < .001\*\* |
| 3 | X2,X6,X1 | .943 | .889 | 8.750 | < .004\*\* |

**หมายเหตุ:** \*\* = *p* < .01

\* = *p* < .05

จากตารางที่ 5พบว่า ผลการวิเคราะห์การถดถอยพหุคูณแบบมีขั้นตอน พบว่า ค่าสัมประสิทธิ์สหสัมพันธ์พหุคูณปัจจัยที่ส่งผลต่อความสำเร็จ X2 เป็นตัวพยากรณ์ สามารถพยากรณ์การบริหารสถานศึกษาในยุคดิจิทัลของโรงเรียนวัดด่านสำโรงได้ดีที่สุด อย่างมีนัยสำคัญทางสถิติที่ระดับ .01 มีอำนาจในการพยากรณ์ ร้อยละ 84.10 เมื่อเพิ่มตัวพยากรณ์ X6 เข้าไป มีอำนาจในการพยากรณ์ ร้อยละ 87.50เพิ่มขึ้นจากเดิมร้อยละ 3.40เมื่อเพิ่มตัวพยากรณ์ X1 เข้าไป มีอำนาจในการพยากรณ์ ร้อยละ 88.90 เพิ่มขึ้นจากเดิมร้อยละ 0.31

ตารางที่ 6 ผลการวิเคราะห์การถดถอยพหุคูณแบบมีขั้นตอน ปัจจัยที่ส่งผลต่อการบริหารสถานศึกษาใน ยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1

|  |  |  |  |  |  |  |
| --- | --- | --- | --- | --- | --- | --- |
| ตัวแปร |  | ความสำเร็จในการบริหารสถานศึกษา | | | | |
|  | **b** | **SEb** | *β* | **t** | **p-value** |
| (Constant ) |  | 0.160 | 0.198 |  | 0.806 | .001 |
| ปัจจัยผู้บริหารสถานศึกษา | (X2) | 0.844 | 0.044 | 0.917 | 19.372\*\* | .001 |
| ปัจจัยด้านการวางแผนกลยุทธ์ | (X6) | 0.501 | 0.114 | 0.460 | 4.382\*\* | .001 |
| ปัจจัยด้านครูและบุคลากรทางการศึกษา | (X1) | 0.331 | 0.112 | 0.356 | 2.958\*\* | .004 |
| R = .943 R2 = .889 a = 0.160 | | | | | | |

**หมายเหตุ:** \*\* = *p* < .01

\* = *p* < .05

จากตาราง 6พบว่า ในการวิเคราะห์สมการถดถอยพหุคูณแบบขั้นตอน (Stepwise Multiple Regression) ตัวแปรที่ได้รับการคัดเลือกเข้าสมการ คือ X2, X6 , และ X1 โดยมีค่าสัมประสิทธิ์ถดถอยในรูปคะแนนดิบ คือ .844, .501, และ .331 ตามลำดับ และมีค่าสัมประสิทธิ์ถดถอยในรูปคะแนนมาตรฐาน คือ .917, .460, และ .356 ตามลำดับ โดยตัวแปรทั้งสามร่วมกันพยากรณ์แปรปรวนของปัจจัยที่ส่งผลต่อการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ได้ร้อยละ 88.90 เขียนเป็นสมการพยากรณ์ได้ดังนี้

สมการพยากรณ์ปัจจัยที่ส่งผลต่อการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 โดยใช้คะแนนดิบ

Ŷ = .160 + .844X2 + .501X6  + .331X1

สมการพยากรณ์ปัจจัยที่ส่งผลต่อการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 โดยใช้คะแนนมาตรฐาน

ẑ = .917Zx2 + .460Zx6 + .356Zx1

**สรุปผลและอภิปรายผล**

**สรุปผล**

จากการวิเคราะห์ข้อมูลที่ได้จากการศึกษาปัจจัยที่ส่งผลต่อความสำเร็จในการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 สรุปผลได้ดังนี้

1. ข้อมูลทั่วไปของผู้ตอบแบบสอบถาม ได้แก่ อายุ, ตำแหน่ง, วุฒิการศึกษาและประสบการณ์การทำงานในสถานศึกษาของผู้ตอบแบบสอบถาม ผู้ตอบแบบสอบถาม โรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ปีการศึกษา 2566 จำนวน 73 คน ได้รับกลับคืน73 ฉลับ คิดเป็นร้อยละ 100 โดย ข้อมูลทั่วไปของผู้ตอบแบบสอบถาม พบว่า กลุ่มตัวอย่างส่วนใหญ่มีช่วงอายุระหว่าง 31-49 ปี จำนวน 41 คน คิดเป็นร้อยละ 56.20 อายุระหว่าง 20-30 ปี จำนวน 22 คน คิดเป็นร้อยละ 30.10 และอายุ 50 ปีขึ้นไปจำนวน 10 คน คิดเป็นร้อยละ 13.70 ตำแหน่งผู้บริหาร จำนวน 4 คน คิดเป็นร้อยละ 5.50 ตำแหน่งครูและบุคลากรทางการศึกษา จำนวน 69 คิดเป็นร้อยละ 94.50 วุฒิการศึกษาปริญญาตรี จำนวน 55 คน คิดเป็นร้อยละ 75.30 สูงกว่าปริญญาตรี จำนวน 18 คน คิดเป็นร้อยละ 24.70 ประสบการณ์การทำงานในช่วง ไม่เกิน 5 ปี จำนวน 34 คน คิดเป็นร้อยละ 46.60 ช่วง 6–10 ปี จำนวน 17 คน คิดเป็นร้อยละ 23.30 และประสบการณ์การทำงานมากกว่า 11 ปีขึ้นไป จำนวน 22 คน คิดเป็นร้อยละ 30.10

2. ระดับความสำเร็จการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ในภาพรวมอยู่ในระดับมาก

3. ระดับของปัจจัยที่ส่งผลต่อการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ในภาพรวมมีค่าเฉลี่ยอยู่ในระดับมาก

4. ปัจจัยที่ส่งผลต่อความสำเร็จในการบริหารสถานศึกษา ของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 โดยมีค่าความสัมพันธ์อยู่ในระดับสูงมาก ได้แก่ ปัจจัยด้านครูและบุคลากรทางการศึกษา ปัจจัยผู้บริหารสถานศึกษา ปัจจัยการบริหารการศึกษา ปัจจัยการมีส่วนร่วม ปัจจัยด้านการวางแผนกลยุทธ์ ปัจจัยด้านภาวะผู้นำ ยกเว้น ปัจจัยด้านผู้เรียน และปัจจัยด้านการสื่อสาร มีค่าความสัมพันธ์อยู่ในระดับสูง

5. ปัจจัยที่ส่งผลต่อความสำเร็จในการบริหารสถานศึกษาของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 มีความสัมพันธ์กันทางบวกอย่างมีนัยสำคัญทางสถิติที่ระดับ .01 ผลการวิเคราะห์การถดถอยพหุคูณแบบมีขั้นตอน พบว่า ค่าสัมประสิทธิ์สหสัมพันธ์พหุคูณปัจจัยที่ส่งผลต่อความสำเร็จ ปัจจัยผู้บริหารสถานศึกษา (X2) เป็นตัวพยากรณ์สามารถพยากรณ์การบริหารสถานศึกษาในยุคดิจิทัลของโรงเรียนวัดด่านสำโรงได้ดีที่สุด อย่างมีนัยสำคัญทางสถิติที่ระดับ .01 มีอำนาจในการพยากรณ์ ร้อยละ 84.10 เมื่อเพิ่มตัวพยากรณ์ ปัจจัยด้านการวางแผน กลยุทธ์ (X6) เข้าไป มีอำนาจในการพยากรณ์ ร้อยละ 87.50 เพิ่มขึ้นจากเดิมร้อยละ 3.40 เมื่อเพิ่มตัวพยากรณ์ ปัจจัยด้านครูและบุคลากรทางการศึกษา(X1) เข้าไป มีอำนาจในการพยากรณ์ ร้อยละ 88.90 เพิ่มขึ้นจากเดิมร้อยละ 0.31 สมการถดถอยพหุคูณแบบขั้นตอน (Stepwise Multiple Regression) ตัวแปรที่ได้รับการคัดเลือกเข้าสมการ คือ X2, X6 , และ X1 โดยมีค่าสัมประสิทธิ์ถดถอยในรูปคะแนนดิบ คือ .844, .501, และ .331 ตามลำดับ และมีค่าสัมประสิทธิ์ถดถอยในรูปคะแนนมาตรฐาน คือ .917, .460, และ .356 ตามลำดับ โดยตัวแปรทั้งสามร่วมกันพยากรณ์แปรปรวนของปัจจัยที่ส่งผลต่อการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ได้ร้อยละ 88.90 สมการพยากรณ์ปัจจัยที่ส่งผลต่อการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 โดยใช้คะแนนมาตรฐาน ดังนี้

ẑ = .917Zx2 + .460Zx6 + .356Zx1

**อภิปรายผล**

จากการวิจัยปัจจัยที่ส่งผลต่อความสำเร็จในการบริหารสถานศึกษาในยุคดิจิทัลของโรงเรียนวัดด่านสำโรงทำให้ทราบถึงระดับความสำเร็จการบริหารสถานศึกษาในยุคดิจิทัลของโรงเรียนวัดด่านสำโรง มีรายละเอียดของการวิจัย ดังนี้

1. ระดับความสำเร็จการบริหารสถานศึกษาในยุคดิจิทัลของโรงเรียนวัดด่านสำโรง โดยรวมอยู่ในระดับมาก ที่เป็นเช่นนี้อาจเนื่องมาจากความสำเร็จการบริหารสถานศึกษาในยุคดิจิทัลทุกด้านได้สังเคราะห์แนวคิดและทฤษฎีที่เกี่ยวข้องที่แสดงถึงความสัมพันธ์ของการบริหารสถานศึกษาที่มีคุณภาพเป็นสิ่งที่มีอิทธิพลต่อการปฏิบัติงานและเป็นองค์ประกอบที่สำคัญที่ส่งผลต่อการบริหารสถานศึกษาให้มีคุณภาพ ทำให้เป็นไปตามวัตถุประสงค์ สอดคล้องกับงานวิจัยของ วัชรินทร์ ยศรุ่งโรจน์ (2560) ได้ศึกษาเรื่อง ปัจจัยที่ส่งผลต่อคุณภาพนักเรียนของโรงเรียนตำรวจตระเวนชายแดน ในสังกัดกองกำกับการตำรวจตระเวนชายแดนที่ 33 พบว่า ผู้บริหารที่มีโลกทัศน์วิสัยทัศน์ที่ดีจะสามารถพัฒนาการบริหารโรงเรียน ทำให้ส่งผลต่อคุณภาพของนักเรียน ดังนั้นคุณภาพของผู้บริหารสถานศึกษาจึงเป็นปัจจัยสำคัญในการพัฒนาคุณภาพของนักเรียนให้มีประสิทธิภาพและประสิทธิผลคุณภาพขอนักเรียนจะเป็นเช่นไรย่อมขึ้นอยู่กับการมีวิสัยทัศน์ ภาวะผู้นำ การบริหารจัดการที่ดี การมีสมรรถนะ กล้าคิด กล้าตัดสินใจในสิ่งที่ถูกต้องของผู้บริหารสถานศึกษา ย่อมส่งผลให้การพัฒนาคุณภาพนักเรียนมีประสิทธิภาพและมีประสิทธิผลมากขึ้น เมื่อพิจารณาเป็นรายด้านพบว่าอยู่ในระดับมากทุกด้าน

2. ปัจจัยการบริหารที่ส่งผลต่อความสำเร็จ โรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ในภาพรวมอยู่ในระดับมาก ทั้งนี้อาจเป็นเพราะปัจจัยทุกด้านได้สังเคราะห์แนวคิดและทฤษฎีที่เกี่ยวข้องที่แสดงถึงความสัมพันธ์ของการบริหารสถานศึกษาที่มีคุณภาพเป็นสิ่งที่มีอิทธิพลต่อการปฏิบัติงานและเป็นองค์ประกอบที่สำคัญที่ส่งผลต่อการบริหารสถานศึกษาให้มีคุณภาพ สอดคล้องกับงานวิจัยของกันตพัฒน์ มณฑา (2561) ศึกษา เรื่องปัจจัยที่ส่งผลต่อคุณภาพการศึกษาของโรงเรียนสังกัดสำนักงานเขตพื้นที่การประถมศึกษา กรุงเทพมหานคร พบว่า ปัจจัยที่ส่งผลต่อคุณภาพการศึกษาประกอบด้วย ปัจจัยด้านการบริหารการศึกษา ด้านผู้บริหาร ด้านการจัดการเรียนรู้และการวิจัย ด้านความสัมพันธ์และ ความร่วมมือของชุมชน ส่งผลต่อการบริหารสู่คุณภาพการศึกษา

3. ปัจจัยที่ส่งผลต่อความสำเร็จในการบริหารสถานศึกษาของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 โดยมีค่าความสัมพันธ์อยู่ในระดับสูงมาก ได้แก่ ได้แก่ ปัจจัยด้านครูและบุคลากรทางการศึกษา ปัจจัยผู้บริหารสถานศึกษา ปัจจัยการบริหารการศึกษา ปัจจัยการมีส่วนร่วม ปัจจัยด้านการวางแผนกลยุทธ์ ปัจจัยด้านภาวะผู้นำ ยกเว้น ปัจจัยด้านผู้เรียน และปัจจัยด้านการสื่อสาร มีค่าความสัมพันธ์อยู่ในระดับสูง ค่าสัมประสิทธิ์สหสัมพันธ์ระหว่างตัวแปรพยากรณ์ที่แยกรายปัจจัย ที่ส่งผลต่อความสำเร็จในการบริหารสถานศึกษาของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 มีความสัมพันธ์ทางบวกอย่างมีนัยสำคัญทางสถิติที่ระดับ .01 ทุกตัวแปรเช่นกัน โดยมีค่าสัมประสิทธิ์สหสัมพันธ์อยู่ระหว่าง 0.468–0.942 ส่วนค่าสัมประสิทธิ์สหสัมพันธ์ระหว่างปัจจัย มีความสัมพันธ์ทางบวกอย่างมีนัยสำคัญทางสถิติที่ระดับ 0.01 ทุกตัวแปรเช่นกัน และมีค่าสัมประสิทธิ์สหสัมพันธ์อยู่ระหว่าง 0.720 – 0.917 ตัวแปรที่มีความสัมพันธ์ทางบวกมากที่สุด คือ ปัจจัยผู้บริหารสถานศึกษา Y เท่ากับ 0.917 และตัวแปรที่มีความสัมพันธ์ทางบวกน้อยที่สุด คือ ปัจจัยด้านการสื่อสาร Y เท่ากับ 0.720 สอดคล้องกับงานวิจัยของ นิตยา ขันเดช (2565) ศึกษาเรื่องปัจจัยที่ส่งผลต่อความสำเร็จในการบริหารสถานศึกษาของโรงเรียนในสังกัดสำนักงานเขตพื้นที่การศึกษาประถมศึกษาเชียงราย เขต 3 พบว่า ผลการวิเคราะห์ค่าสัมประสิทธิ์สหสัมพันธ์ของปัจจัยที่ส่งผลต่อความสำเร็จในการ บริหารสถานศึกษาของโรงเรียนในสังกัดสำนักงานเขตพื้นที่การศึกษาประถมศึกษาเชียงราย เขต 3 พบว่า ค่าสัมประสิทธิ์สหสัมพันธ์ระหว่างปัจจัยที่ส่งผลต่อความสำเร็จในการบริหารสถานศึกษาของโรงเรียนในสังกัดสำนักงานเขตพื้นที่การศึกษาประถมศึกษาเชียงราย เขต 3 ได้แก่ ปัจจัยผู้บริหารสถานศึกษา (X1) ปัจจัยครูและบุคลากรทางการศึกษา (X2) ปัจจัยสถานศึกษา (X3) ปัจจัยนักเรียน (X4) ปัจจัยการบริหารการศึกษา (X5) ปัจจัยการมีส่วนร่วม (X6) มีความสัมพันธ์ทางบวกอย่างมีนัยสำคัญทางสถิติที่ระดับ 0.01 ทุกปัจจัย และมีค่า สัมประสิทธิ์สหสัมพันธ์อยู่ระหว่าง 0.789 – 0.850 และสอดคล้องกับผลการวิจัยของ อุมาพร สันตจิตร (2552) ที่ศึกษาปัจจัยสัมพันธ์กับความสำเร็จในการบริหารสถานศึกษาเอกชนระดับปฐมวัย ในจังหวัดนครศรีธรรมราช พบว่า ปัจจัยด้านผู้บริหาร ได้แก่ พฤติกรรมผู้นำผู้บริหารและวิสัยทัศน์ผู้บริหาร ปัจจัยด้านครู ได้แก่ คุณภาพการสอนของครู ความพึงพอใจในการทำงานของครู และการได้รับการสนับสนุนทางสังคมของครู ปัจจัยด้านโรงเรียน ได้แก่ สภาพแวดล้อมของโรงเรียน และวัฒนธรรมของโรงเรียนมีความสัมพันธ์กับความสำเร็จในการบริหารสถานศึกษาเอกชนระดับปฐมวัยจังหวัดนครศรีธรรมราชอย่างมีนัยสำคัญทางสถิติที่ระดับ .01 (r = 0.83) และเยาวดี พันเพชรศรี (2557) ได้ศึกษาปัจจัยที่ส่งผลต่อความสำเร็จในการบริหารสถานศึกษาระดับมัธยมศึกษาของโรงเรียนในสังกัดองค์การบริหารส่วนจังหวัดชัยภูมิ ผลการศึกษา พบว่า ปัจจัยด้านครูผู้สอน ได้แก่ คุณภาพการสอนของครู ความพึงพอใจในการทำงานของครู และการได้รับการสนับสนุนทางสังคมของครู ปัจจัยด้านสถานศึกษา ได้แก่ สภาพแวดล้อมของสถานศึกษา และวัฒนธรรมสถานศึกษา และปัจจัยด้านผู้บริหาร ได้แก่ ด้านพฤติกรรมผู้นำของผู้บริหาร วิสัยทัศน์ของผู้บริหารมีความสัมพันธ์กับความสำเร็จในการบริหารสถานศึกษาระดับมัธยมศึกษาของโรงเรียนในสังกัดองค์การบริหารส่วนจังหวัดชัยภูมิ อย่างมีนัยสำคัญทางสถิติที่ระดับ .01 (r = 0.83)

สรุปได้ว่า ผลการศึกษาค้นคว้านี้สอดคล้องกับสมมติฐานที่กำหนดไว้ พบว่า ความสัมพันธ์ระหว่างปัจจัยที่ส่งผลต่อความสำเร็จกับการบริหารสถานศึกษาในในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 มีความสัมพันธ์ความสัมพันธ์อยู่ในระดับสูงมาก อย่างมีนัยสำคัญทางสถิติที่ระดับ .01

5. ผลการวิเคราะห์ปัจจัยที่ส่งผลต่อการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 พบว่า ตัวแปรด้านปัจจัยผู้บริหารสถานศึกษา (X2) ปัจจัยด้านการวางแผนกลยุทธ์(X6) และปัจจัยด้านครูและบุคลากรทางการศึกษา (X1) ส่งผลต่อความสำเร็จในการบริหารสถานศึกษา อย่างมีนัยสำคัญทางสถิติ ที่ระดับ 0.01 สามารถพยากรณ์ความสำเร็จในการบริหารสถานศึกษาได้ร้อยละ 88.90 โดยเขียนสมการพยากรณ์โดยใช้คะแนนมาตรฐาน ดังนี้ ẑ = .917Zx2 + .460Zx6 + .356Zx1 สอดคล้องกับงานวิจัยของนิตยา ขันเดช (2565) ศึกษาเรื่องปัจจัยที่ส่งผลต่อความสำเร็จในการบริหารสถานศึกษาของโรงเรียนในสังกัดสำนักงานเขตพื้นที่การศึกษาประถมศึกษาเชียงราย เขต 3 พบว่า ปัจจัยผู้บริหารสถานศึกษา (X1) ปัจจัยครูและบุคลากรทางการศึกษา (X2) ปัจจัยสถานศึกษา (X3) ส่งผลต่อความสำเร็จในการบริหารสถานศึกษา อย่างมีนัยสำคัญทางสถิติที่ระดับ 0.01 ส่วนปัจจัยการมีส่วนร่วม (X6) ส่งผลต่อความสำเร็จในการบริหารสถานศึกษา อย่างมีนัยสำคัญทางสถิติที่ระดับ 0.05 ส่วนปัจจัยนักเรียน (X4) และปัจจัยการบริหารการศึกษา (X5) ไม่ส่งผลต่อความสำเร็จในการบริหารสถานศึกษา ค่าสัมประสิทธิ์สหสัมพันธ์พหุคูณระหว่างปัจจัยเหล่านี้กับความสำเร็จในการบริหาร สถานศึกษา เป็น 0.862 โดยตัวแปรที่สามารถพยากรณ์ความสำเร็จในการบริหารสถานศึกษา ของโรงเรียนในสังกัดสานักงานเขตพื้นที่การศึกษาประถมศึกษาเชียงราย เขต 3 ประกอบด้วย 4 ปัจจัย คือปัจจัยผู้บริหารสถานศึกษา (X1) ปัจจัยครูและบุคลากรทางการศึกษา (X2) ปัจจัยสถานศึกษา (X3) และปัจจัยการมีส่วนร่วม (X4) ที่สามารถอธิบายความแปรปรวนของ ความสำเร็จในการบริหารสถานศึกษาได้ร้อยละ 74.30

สรุปได้ว่า ผลการศึกษาค้นคว้านี้สอดคล้องกับสมมติฐานที่กำหนดไว้ พบว่า ปัจจัยที่ส่งผลต่อความสำเร็จในการบริหารสถานศึกษาอย่างน้อย 1 ปัจจัยส่งผลต่อความสำเร็จในการบริหาร

**ข้อเสนอแนะ**

**ข้อเสนอแนะในการนำผลวิจัยไปใช้หรือข้อเสนอแนะเชิงนโยบาย**

จากผลการวิจัยปัจจัยที่ส่งผลต่อความสำเร็จในการบริหารสถานศึกษาในยุคดิจิทัลของโรงเรียนวัดด่านสำโรง สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ผู้วิจัยมีข้อเสนอแนะในการทำวิจัยดังนี้

1. ข้อเสนอแนะในการนำผลการวิจัยไปใช้

1.1 จากผลการวิจัย พบว่า ปัจจัยที่ส่งผลต่อความสำเร็จในการบริหารสถาน ปัจจัยด้านการสื่อสาร มีค่าเฉลี่ยต่ำสุด ดังนั้น ผู้บริหารสามารถสร้างแรงจูงใจในการปฏิบัติงานและสามารถขับเคลื่อนพัฒนาสถานศึกษาด้วยการสร้างบรรยากาศในการสื่อสาร การสื่อสารของผู้บริหารสถานศึกษามีบทบาทสำคัญในการเพิ่มปฏิสัมพันธ์การทำงานอย่างเต็มที่และเต็มศักยภาพเพื่อทำให้การบริหารงานในสถานศึกษามุ่งไปสู่ความสำเร็จตามเป้าหมาย

1.2 จากการวิจัยพบว่าความสำเร็จการบริหารสถานศึกษาในยุคดิจิทัล โรงเรียนวัดด่านสำโรง ด้านการบริหารสถานศึกษา มีค่าเฉลี่ยต่ำกว่าด้านอื่น ๆ ดังนั้น ผู้บริหารสถานศึกษาและครูร่วมกันพัฒนาเปลี่ยนแปลงวิธีดำเนินงานด้านการเรียนการสอน รวมถึงการนำนวัตกรรมและเทคโนโลยีใหม่ๆ มาช่วยในการวางแผนการบริหารเพื่อให้โรงเรียนมีความก้าวหน้าทันกับสภาพแวดล้อมที่เปลี่ยนไป

1.3 จากผลการวิจัย พบว่า ปัจจัยด้านครูและบุคลากรทางการศึกษา ปัจจัยผู้บริหารสถานศึกษา ปัจจัยการบริหารการศึกษา ปัจจัยด้านผู้เรียน ปัจจัยการมีส่วนร่วม ปัจจัยด้านการวางแผนกลยุทธ์ ปัจจัยด้านภาวะผู้นำ และปัจจัยด้านการสื่อสาร ส่งผลต่อความสำเร็จในการบริหาร สถานศึกษาในยุคดิจิทัล ดังนั้น ผู้บริหารควรส่งเสริมสนับสนุนและเปิดโอกาสให้ผู้ที่เกี่ยวข้องเข้ามามีส่วนร่วมในการจัดการศึกษา ในการวางแผนและพัฒนาคุณภาพการศึกษาของสถานศึกษา เพราะทุกคนในสถานศึกษาถือเป็นปัจจัยสำคัญที่จะช่วยเสริมสร้างความสำเร็จในการ บริหารงานได้ดีขึ้น และการจัดการศึกษาให้มีคุณภาพต่อไป

2. ข้อเสนอแนะในการวิจัยครั้งต่อไป

2.1 ควรศึกษาเกี่ยวกับปัจจัยที่ส่งผลต่อความสำเร็จตามคิดเห็นของบุคคลต่าง ๆ ที่มีส่วนเกี่ยวข้อง เช่น นักเรียน ผู้ปกครอง คณะกรรมการสถานศึกษา ชุมชน เป็นต้น

2.2 ควรศึกษาข้อเสนอเชิงนโยบายการบริหารสถานศึกษาของโรงเรียนในสังกัดสำนักงานเขตพื้นที่การศึกษาประถมศึกษา

**เอกสารอ้างอิง**

กันตพัฒน์ มณฑา. (2561). *ปัจจัยที่ส่งผลต่อคุณภาพการศึกษาของโรงเรียน สังกัดสำนักงานเขตพื้นที่การประถมศึกษา*

*กรุงเทพมหานคร.*วิทยานิพนธ์ ศษ.ด., มหาวิทยาลัยสยาม, กรุงเทพฯ.

จันทรานี สงวนนาม. (2553). *คุณลักษณะบางประการของผู้บริหารบรรยากาศของโรงเรียนและความพึงพอใจในงานที่สัมพันธ์*

*กับความสำเร็จของโรงเรียนประถมศึกษา.*ปริญญานิพนธ์ กศ.ด., มหาวิทยาลัยศรีนครินทรวิโรฒ, กรุงเทพฯ.

นิตยา ขันเดช. (2565). *ปัจจัยที่ส่งผลต่อความสำเร็จในการบริหารสถานศึกษาของโรงเรียนในสังกัด สำนักงานเขตพื้นที่*

*การศึกษาประถมศึกษาเชียงราย เขต 3.* การศึกษาค้นคว้าด้วยตัวเอง ปริญญามหาบัณฑิต กศ.ม. (การบริหาร การศึกษา) : มหาวิทยาลัยพะเยา.

เยาวดี พันเพชรศรี. (2557). ปัจจัยที่ส่งผลต่อความสำเร็จในการบริหารสถานศึกษาระดับมัธยมศึกษาของโรงเรียนใน

สังกัดองค์การบริหารส่วนจังหวัดชัยภูมิ. วิทยานิพนธ์ กศ.ม. ชลบุรี: มหาวิทยาลัยบูรพา.

วัชรินทร์ ยศรุ่งโรจน์. (2560). *ปัจจัยที่ส่งผลต่อคุณภาพนักเรียนของโรงเรียนตำรวจตระเวน ชายแดน ในสังกัดกอง กำกับการตำรวจตระเวนชายแดนที่ 33*. พิฆเนศวร์สาร,13(1), 97–115.

อุมาพร สันตจิตร. (2552). ปัจจัยที่สัมพันธ์กับความสำเร็จในการบริหารสถานศึกษาเอกชนระดับปฐมวัย ในจังหวัดนครศรีธรรมราช.

วิทยานิพนธ์ ค.ม. นครศรีธรรมราช: มหาวิทยาลัยราชภัฏนครศรีธรรมราช

Cronbach, L. J. (1990). *Essentials of psychological testing*(5th ed.). New York: Harper Collins Publishers.

Krejcie, R. V. and Morgan, D. W. (1970). Determining Sample Size for Research Activities. Educational and Psychological Measurement, 30(3), 607-610.

Reid, K., David, H. & Peter,H. (1988). *Towards the effective school*. Oxford : Basic Blackwell.